**Ennen kilpailuja (noin 3 viikkoa)**

Kilpailukutsu hyvissä ajoin (noin 3 viikkoa etukäteen) ESA:n kilpailuilmoittautumisjärjestelmään kohteeseen kilpailuinfo. Kilpailukutsussa on oltava riittävät ajo-ohjeet kilpailun parkkipaikalle. Kilpailukutsussa on hyvä mainita säännöissä määrättyjen asioiden lisäksi hissilippujen hinnat ja ostotavat. Mahdollinen kisalounaan saatavuus ja hinta on myös tärkeä tieto.

Toimita ES-Alpin puheenjohtajalle (**kristiinasilver@gmail.com)** aikataulu, jolla kilpailu on tavoite viedä läpi. Samalla **toimitetaan** organisaatiokaavio josta ilmenee seuraavat asiat

- Kilpailun johtaja

- tuomari

- ajanoton henkilöstö(ajanottaja, tuloslaskenta, kuuluttaja, sihteeri)

- ensiapu

- rataryhmä (henkilömäärä ja mieluiten jo nimet)

- porttituomarit (henkilömäärä ja mieluiten nimet)

- lähettäjä, lähettäjän apulainen

Sovi siis etukäteen tuomari, porttituomarit ja mieluiten radanmerkitsijätkin. Tarkoitus että joukkueenjohtajien kokouksessa ei enää ”värvätä” henkilöitä töihin – tämä tehdään etukäteen.

Järjestävän seuran pitää huolehtia, että kilpailu saadaan vietyä joustavasti ja turvallisesti läpi. Miehitys pitää olla riittävä, jotta nämä turvataan.

Selvitä ES-Alpin peräkärryn sijainti ja sovi toimitus/nouto. Tarkista peräkärryn sisältö enne ja lopussa.

**Palkinnot:**

ESA hoitaa kauden 2018- 2019ES Cupin kisojen palkinnot keskitetysti.

Palkitaan seuraavasti:

U8 6 parasta pokaalit ja kaikille mitallit

U10-U12 6 parasta

U14-U16 3 parasta

Para 3 parasta

Etelä- Suomen alppi hankkii palkinnot koordinoidusti ja laskuttaa seuraa jälkikäteen. Ilmoittakaa 3 viikkoa aikaisemmin yhteystiedot kristiinasilver@gmail.com , jossa osoite tiedot ja yhteyshenkilö palkintojen osalta. Punaiset liivit toimitetaan myös kisapaikalle.

U8-sarjojen mitallit jaetaan toisen kierroksen jälkeen, numerolapun luovutuksen yhteydessä kaikille osallistujille.

Huom! Palkintojen jaossa pitää olla paikalla tai vaihtoehtoisesti kilpailijan / seuran huolehdittava edustaja paikalle. Kilpailun järjestäjä ei ole velvollinen toimittamaan noutamatta jääneitä palkintoja eteenpäin tai jälkikäteen.

Punaiset liivit jaetaan ensimmäisen kierroksen nopeimmalle laskijalle, sarjoissa U8-U16. Tahko GP osalta ei jaeta punaisia liivejä ja palkintojen osalta järjestävä seura päättää palkittavien määrän. Tahko GP osalta lasketaan vain ES-Cupin pisteet.

**Ilmoittautuminen ja maksut**

Ilmoittautumiset tulee tehdä SSF:n ilmoittautumislomakkeelle seura kohtaisesti. Järjestävä seura antaa ohjeet ilmoittautumiselle.

Osallistumismaksut U10, U12, U14, U16 ja Yleinen sarjoissa

• Kilpailut, joissa lasketaan kaksi kilpailua: 25 euroa / kilpailija

• Kilpailut, joissa lasketaan yksi kilpailu: 20 euroa / kilpailija

• Jälki-ilmoittautumisesta voidaan periä 10 euron lisämaksu, mutta järjestävä seura saa itse päättää, että peritäänkö maksu vai ei.

U8-sarjan kilpailumaksut ja muut erityispiirteet

• U8-sarjassa ei peritä osallistumismaksua.

• Osallistujalla on oltava Ski-passi.

• Ilmoittautuminen kilpailuihin tapahtuu normaalisti.

• Ajanotto tehdään normaaliin tapaan.

**Kilpailumateriaali** (peräkärryn sisältö)

ESA:n kilpailumateriaali käsittää

* 10 = kpl B-suojaverkkoja (merkitty ES Alppi tarroilla, oranssi musta teippaus))
* patjat maalikellojen suojaksi
* punaiset liivit( toimitetaan erikseen)
* kilpailunumerot (puuttuu numerot 126 ja 232), järjestä liivit numerojärjestykseen kisan jälkeen laukkuun
* kilpailun järjetäjien liivit:

kilpailunjohtaja (1kpl), porttituomaraiden päällikkö (1kpl), lähtötuomari (1kpl), maalituomari (1kpl), kilpailutuomari (1kpl), toimitsija (15kpl)

Kaikki materiaali kuljetetaan ESA:n omassa kuomullisessa peräkärryssä. Kärryn avaimineen noutaa aina seuraavan kilpailun järjestäjä edellisen kilpailun järjestäjältä.

Peräkärryn vastaanottava henkilö/seura tarkistaa peräkärryn sisällön. Puutteista on ilmoitettava välittömästi ES alpille & seuraavalle kilpaillun järjestäjälle.

Materiaalia olisi hyvä säilyttää lämpimissä sisätiloissa, jolloin varmistetaan että tavarat ovat kuivia.

Huomaa, että ESA:n kilpailuissa tulee käyttää ESA:n liivejä.

Ns. Punaiset johtoliivit jaetaan vain sarjojen U8-U16 ensimmäisen kierroksen johtajille rajallisen määrän johdosta. Samalle laskijalle ei anneta kahta johtoliiviä / kilpailupäivä.

**Kypäräsääntö SP, SG, DH**

U8 –U12 suositellaan käyttämään FIS hyväksyttyä kypärää

U14 – U16 Fis hyväksytty kypärä.

Kypärissä ei saa olla erikseen kiinnitettyjä kamera kiinnikkeitä, korvia tai muita vastaavia.

**Kilpailupäivä:**

Huomioikaa katsojien viihtyminen ja pyrkikää tekemään päivästä mahdollisimman lyhyt. Odotteluajat minimiin, ei ole kenenkään etu että päivästä tulee todellapitkä. Huomioikaa kilpailualueelta erillään olevat kahviot yms. varmistakaa tiedonkulku myös sinne. Kilpailupäivät ovat markkinointipäiviä lajin pariin tuleville uusille osallistujille. Järjestävä seura voi jakaa kilpailupäivän esimerkiksi U8-U10 sarja aamupäivä ja iltapäivällä U12-16. Tärkeintä on, että päivä on sujuva ja turhat viiveet ja odottelut pyritään saamaan minimiin.

**Tuloslaskenta**

Kilpailunjärjestäjä lataa lopulliset kilpailutulokset ESA:n webjärjestelmään sekä lähettää tulokset .pdf formaatissa sähköpostilla välittömästi samana iltana: esalppi@gmail.com sekä Ski Sport Finlandille. Sunnuntai-iltana pitää lähettää molempien päivien lopulliset kisatulokset (ESA:n alueen ulkopuoliset kilpailijat poistettuna) osoitteeseen jussi.reima@tietoniksi.fi ES CUPin kokonaistilannelaskentaa varten. Jussille tulokset lähetään oikeassa formaatissa, mikäli käytössänne on Q-sport ohjelmisto, tulostetaan seuraavasti: lopputulokset vahvistettua -> tiedonsiirto -> siirtotiedosto

*Kilpailujärjestelmän tuki ja neuvonta:*

Herkko Saksman, 050 5066245, herkko.saksman@gmail.com

**Maksut ES alpille:**

Etelä-Suomen Alppi ry:lle tilitetään 2 € järjestävän seuran ulkopuolista osallistujaa kohti.

Kuitti maksusta sekä liitteenä laskijalista osoitteeseen **esalppi@gmail.com**

Tilinumero: FI51 1378 3000 2033 60

ES-alppi laskuttaa pokaalimaksut seuroilta erikseen kilpailupäivän päätteeksi.

**Ohjeet Joukkueen johtajille (JoJo):**

Jojo, kilpailijoiden edustajana on ainoa henkilö, joka kommunikoi kilpailujärjestelyistä kilpailuorganisaation kanssa. Joukkueenjohtaja tiedottaa asioista oman seuransa kilpailijoille ja huoltajille. Jojo tekee tarvittaessa protestit. Jojolla tulee olla mahdollisesta laskuihin liittyvästä protestista video tallenne, jolla mahdollinen protesti voidaan todentaa. Jojo-kokouksessa tulee myös mainita, että ES CUPin kilpailussa on huonon käytöksen kuten kiroilun suhteen nollatoleranssi eli huonosti käyttäytyvä kilpailija laskee oman sarjansa viimeisenä.

Joukkueen johtajan ensimmäinen tehtävä kisapaikalla on yleensä joukkueen/seuran kilpailunumeroiden kuittaus. Tarkkana tässä hommassa - tarkista huolella että kaikki ilmoitetut ovat mukana listoilla, sarjat ja nimet oikein.

Valmentajilla / joukkueenjohtajilla on oikeus olla mukana kilpailun radan tarkistuksessa.